આ ચુકાદાની અસર નાબૂદ કરવાના હેતુસર આકારણી વર્ષ ૨૦૦૦-૦૧થી કલમ ૪૫ (૧એ) હેઠળ એવી વિશેષ જોગવાઇ કરવામાં આવી કે કુદરતી આપત્તિ, રમખાણ, અકસ્માત કે યુદ્ધના કારણે જો કરદાતાની મૂડી-રૂપી મિલકત નાશ પામી હોય કે તેને નુકસાન પહોંચ્યું હોય અને આના સંદર્ભમાં કરદાતાને વીમા કંપની પાસેથી વીમાની વસૂલાત મળે, જેના કારણે કરદાતાને કોઇ નફો ઉદ્ભવે, તો તેવા કેસમાં નફાની સંબંધિત રકમ મૂડી-નફા તરીકે આવકવેરાને પાત્ર ગણાશે.